Пра супрацоўніцтва ўстаноў прафесійна-тэхнічнай адукацыі са школамі расказала загадчыца аддзялення дапрафесійнай і прафесійнай падрыхтоўкі ліцэя № 14 дрэваапрацоўчай вытворчасці і транспартнага абслугоўвання Мінска Алена Аляксандраўна Друпава. Аддзяленне дзейнічае, улічваючы інтарэсы школьнікаў і рынку працы, па такіх напрамках, як “Працоўнае навучанне школьнікаў 8—9 класаў”, “Дапрафесійная падрыхтоўка школьнікаў 8—9 класаў” і “Прафесійная падрыхтоўка вучняў 10—11 класаў”. Кожную чвэрць пэўны клас пэўнай школы вывучае адзін з блокаў: “Асновы выбару прафесіі” (дыягностыка, асвета педагога-псіхолага), “Слесар па рамонце аўтамабіляў”, “Маляр”, “Член брыгады аб’ектаў хуткага абслугоўвання”. У межах узаемадзеяння практыкуюцца выезды ў школы, педагагічныя канферэнцыі, сустрэчы, арганізоўваюцца экскурсіі ў ліцэй, бацькоўскія сходы.